# PRIOPĆENJE ZA MEDIJE PRESS

**U riječkoj poslovnici Fine besplatno savjetovanje**

**građana o izlasku iz duga**

Na adresi Fine **u Rijeci, Frana Kurelca 3**, građani mogu **od 8. do 29. prosinca, svaki četvrtak od 12 do 16 sati** dobiti besplatne savjete koje pružaju neovisni stručnjaci.

Savjetovanje o izlasku iz duga za građane provodi se u sklopu EU projekta „Skok iz duga“, u organizaciji nositelja projekta Unije potrošača Hrvatske, udruge za financijsku inkluziju Padobran i BE-On savjetovanje kao partnera te u suradnji s Finom.

Nakon Splita i Rijeke, besplatna privremena savjetovališta otvorit će se u poslovnicama Fine i **u Osijeku, Puli i Čakovcu**. U Zagrebu je savjetovalište otvoreno za građane **svaki utorak i četvrtak** od 10 do 14 sati u poslovnici Fine u Ulici grada Vukovara 70, a u Splitu je bilo otvoreno cijeli mjesec studeni.

Individualno financijsko savjetovanje o izlasku iz duga iskustveno je potvrđeno kao jedan od najučinkovitijih načina rješavanja problema prezaduženosti. Savjetovanje će pružati neovisni stručnjaci prezaduženim ili potencijalno prezaduženim građanima s ciljem pronalaska najboljeg mogućeg načina za izlaz iz prezaduženosti. Ono može uključivati pružanje informacija o financijskim proizvodima i uslugama, planiranje i uravnoteženje budžeta, pomoć u postupku sklapanja nagodbi s vjerovnicima, pregovore s kreditorima i savjete u upravljanju računima.

Cilj savjetovanja je analiza financijskog stanja koja uključuje obradu svih potrebnih podataka i dokumentacije o prihodima, obvezama, vjerovnicima, ovršnim ispravama i slično. Ovisno o rezultatima analize, građani dobivaju konkretan savjet za pokretanje rješenja.

Najava dolaska nije potrebna, a ukoliko građani nisu u mogućnosti doći u radnom vremenu savjetovališta, za dogovor o terminu osobnog savjetovanja, te ostale informacije, mogu se javiti na broj **01 4844 877** ili putem e-maila padobran@padobran.hr.